Document ID: 32012D0280
Publication Date: 2012-05-15

Title and Content:
ROZHODNUTIE RADY
z 15. mája 2012,
ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Banque de France
(2012/280/EÚ)
RADA EURÓPSKEJ ÚNIE,
so zreteľom na Protokol (č. 4) o Štatúte Európskeho systému centrálnych bánk a Európskej centrálnej banky pripojený k Zmluve o Európskej únii a k Zmluve o fungovaní Európskej únie, a najmä na jeho článok 27 ods. 1,
so zreteľom na odporúčanie Európskej centrálnej banky z 23. marca 2012 Rade Európskej únie o externých audítoroch Banque de France (ECB/2012/5) (1),
keďže:
(1)
Účty Európskej centrálnej banky (ECB) a národných centrálnych bánk Eurosystému overujú nezávislí externí audítori odporúčaní Radou guvernérov ECB a schválení Radou Európskej únie.
(2)
Mandáty súčasných externých audítorov Banque de France sa skončia po vykonaní auditu za finančný rok 2011. Preto je nevyhnutné vymenovať externých audítorov od finančného roku 2012.
(3)
Banque de France vybrala na finančné roky 2012 až 2017 za svojich externých audítorov spoločnosti Deloitte & Associés a KPMG SA a za náhradných audítorov spoločnosti B.E.A.S. a KPMG Audit FS I SAS.
(4)
Rada guvernérov ECB odporučila, aby sa na finančné roky 2012 až 2017 za externých audítorov Banque de France spoločne vymenovali spoločnosti Deloitte & Associés a KPMG SA, aby sa spoločnosť B.E.A.S. vymenovala za náhradného audítora za spoločnosť Deloitte & Associés a aby sa spoločnosť KPMG Audit FS I SAS vymenovala za náhradného audítora za spoločnosť KPMG SA.
(5)
Je vhodné postupovať podľa odporúčania Rady guvernérov ECB a rozhodnutie Rady 1999/70/ES (2) zodpovedajúcim spôsobom zmeniť a doplniť,
PRIJALA TOTO ROZHODNUTIE:
Článok 1
Článok 1 ods. 4 rozhodnutia 1999/70/ES sa nahrádza takto:
„4. Týmto sa spoločnosti Deloitte & Associés a KPMG SA schvaľujú za externých audítorov Banque de France na finančné roky 2012 až 2017.
Na finančné roky 2012 až 2017 sa týmto spoločnosť B.E.A.S. schvaľuje za náhradného audítora za spoločnosť Deloitte & Associés a spoločnosť KPMG Audit FS I SAS za náhradného audítora za spoločnosť KPMG SA.“
Článok 2
Toto rozhodnutie nadobúda účinnosť dňom jeho oznámenia.
Článok 3
Toto rozhodnutie je určené Európskej centrálnej banke.
V Bruseli 15. mája 2012

Classification:
Level 1 Topics: 100148
100161
100152
Level 2 Topics: 100199
100277
100283
100230
100282
Level 3 Topics: 5283
122
2510
2106
54
4590
913
2200
All Topics: 1085
4763
60